b'\n_START_ARTICLE_\nUro\xc5\xa1 Kraigher\n_START_SECTION_\n\xc5\xbdivljenjepis\n_START_PARAGRAPH_\nNjegov o\xc4\x8de je bil Alojz Kraigher, slovenski pisatelj in zdravnik, brata pa Boris Kraigher in Du\xc5\xa1an Kraigher._NEWLINE_Diplomiral je leta 1934 iz slavistike na Filozofski fakulteti v Ljubljani. Izpopolnjeval se je tudi na Poljskem. Sodeloval je v uredni\xc5\xa1tvu lista 1551 (1936). Po 2. svetovni vojni je bil svetnik na jugoslovanski ambasadi v Var\xc5\xa1avi, nekaj \xc4\x8dasa je bil profesor slovenskega jezika na ljubljanski realki, bil je \xc4\x8dlan uredni\xc5\xa1tva Na\xc5\xa1ih razgledov. Od 1955 do 1973 je bil urednik pri zalo\xc5\xbebi Mladinska knjiga, kjer je urejal zbirke Kozmos, Kultura in Kondor. Za slednjo je uredil okrog 200 knjig ter uspe\xc5\xa1no \xc5\xa1iril in izpopolnjeval izhodi\xc5\xa1\xc4\x8dno zasnovo zbirke. Prevajal je iz polj\xc5\xa1\xc4\x8dine, zlasti dela S. Mro\xc5\xbeka in J. Kotta.'